wickkiey/tamil-wikipedia-chunked huggingface dataset:
# கார்பன் சுழற்சி

## கார்பன் சுழற்சியில் மனிதர்கள்

### மனிதனால் உருவாக்கப்பட்ட இரசாயனங்கள்

மனிதனால் உருவாக்கப்பட்ட புதைபடிவ கார்பன் கொண்ட சிறிய அளவிலான பெட்ரோ வேதிப்பொருட்கள் உயிரியல் கார்பன் சுழற்சியில் எதிர்பாராத மற்றும் அளவுகடந்த விளைவுகளை ஏற்படுத்தும். ஒரு பகுதியாக இது நிகழ்கிறது. ஏனெனில் அவை மெதுவாக சிதைவதற்கு மனிதர்களால் வேண்டுமென்றே உருவாக்கப்பட்டன. இது உயிர்க்கோளம் முழுவதும் அவற்றின் இயற்கைக்கு மாறான நிலைத்தன்மையையும் உருவாக்கத்தையும் செயல்படுத்துகிறது. பல சந்தர்ப்பங்களில் பரந்த கார்பன் சுழற்சியின் வழியாக அவற்றின் பாதைகள் இன்னும் நன்கு வகைப்படுத்தப்படவில்லை அல்லது புரிந்து கொள்ளப்படவில்லை.
# கார்பன் சுழற்சி

## கார்பன் சுழற்சியில் மனிதர்கள்

### மனிதனால் உருவாக்கப்பட்ட இரசாயனங்கள்

#### நெகிழிகள்

கிட்டத்தட்ட 400 மில்லியன் டன் நெகிழி 2018 ஆம் ஆண்டில் உலகளவில் உற்பத்தி செய்யப்பட்டது. இவ்வுற்பத்தியின் , ஆண்டு வளர்ச்சி விகிதம் 10% ஆகும். 1950 ஆம் ஆண்டிலிருந்து மொத்தம் 6 கிகா டன்களுக்கு மேல் நெகிழி உற்பத்தி செய்யப்பட்டது. 2019 ஆம் ஆண்டு நிலவரப்படி அறிவியல் சான்றுகளின் முக்கிய மதிப்பாய்வு மனித சமுதாயத்திற்கு தற்போதைய நிலைகளில் பெரிய விளைவுகளை அடையாளம் காணவில்லை, ஆனால் அடுத்த நூற்றாண்டில் வெளிப்படும் கணிசமான அபாயங்களை முன்னறிவிக்கிறது. 2019 ஆம் ஆண்டு மேற்கொள்ளப்பட்ட ஆய்வில் சூரிய ஒளியின் மூலம் நெகிழிகளின் சிதைவு கார்பன் டை ஆக்சைடு மற்றும் பிற பசுமை இல்ல வாயுக்களை வெளியிடுகிறது என்று சுட்டிக்காட்டியுள்ளது. மிகவும் இயற்கையான மற்றும் விரைவான கார்பன் சுழற்சியைக் கொண்ட உயிரிநெகிழிகள் மாற்றாக உருவாக்கப்பட்டுள்ளன.
# கார்பன் சுழற்சி

## கார்பன் சுழற்சியில் மனிதர்கள்

### மனிதனால் உருவாக்கப்பட்ட இரசாயனங்கள்

#### ஆலோகார்பன்கள்

கரைப்பான்கள் மற்றும் குளிர்பதனப் பொருட்கள் போன்ற ஆலோகார்பன்கள் தொழில்துறை முழுவதும் பல்வேறு பயன்பாட்டிற்காக உருவாக்கப்பட்ட குறைவான செழிப்பான சேர்மங்களாகும். ஆயினும்கூட இவை வளிமண்டலத்தில் உள்ள குளோரோபுளோரோகார்பன், ஐதரோபுளோரோகார்பன் மற்றும் பெர்புளோரோகார்பன் வாயுக்களின் செறிவுகளை அதிகரிக்கின்றன. குளோரோபுளோரோகார்பன்கள் அடுக்கு மண்டல ஓசோன் சிதைவை ஏற்படுத்துகின்றன. மாண்ட்ரீல் மற்றும் கியோட்டோ நெறிமுறை ஆகியவை தொழில்துறை உற்பத்தி மற்றும் இந்த சுற்றுச்சூழல் ஆற்றல் வாய்ந்த வாயுக்களின் விரைவான வளர்ச்சியைக் கட்டுப்படுத்துகின்றன. சில பயன்பாடுகளுக்கு தீங்கற்ற மாற்றுகள் உருவாக்கப்பட்டு படிப்படியாக அறிமுகப்படுத்தப்படுகின்றன.
# கார்பன் சுழற்சி

## காலநிலை மாற்றப் பின்னூட்டங்கள்

காலநிலை மாற்றத்தின் தற்போதைய போக்குகள் அதிக கடல் வெப்பநிலை மற்றும் அமிலத்தன்மைக்கு வழிவகுக்கிறது. இதனால் கடல் சுற்றுச்சூழல் அமைப்புகள் மாற்றியமைக்கப்படுகின்றன. அமில மழை, விவசாயம் மற்றும் தொழில்துறையில் இருந்து வெளியேறும் மாசுபட்ட கழிவுகள் கடலின் இரசாயன கலவையை மாற்றுகின்றன. இத்தகைய மாற்றங்கள் பவளப்பாறைகள் போன்ற அதிக உணர்திறன் வாய்ந்த சுற்றுச்சூழல் அமைப்புகளில் வியத்தகு விளைவுகளை ஏற்படுத்தும். இதனால் பிராந்திய அளவில் வளிமண்டலத்தில் இருந்து கார்பனை உறிஞ்சும் கடலின் திறனை கட்டுப்படுத்துகிறது மற்றும் உலகளவில் கடல்சார் பல்லுயிர் பெருக்கத்தை குறைக்கிறது.  
[[File:M15-162b-EarthAtmosphere-CarbonDioxide-FutureRoleInGlobalWarming-Simulation-20151109.jpg|புவி வெப்பமயமாதல் உமிழ்வுகளில் பாதி உறிஞ்சப்படாவிட்டால் பூமியின் வளிமண்டலத்தில் மிகும் CO2  
இந்த பின்னூட்டங்கள் எதிர்காலத்தில் பலவீனமடையும் என்று எதிர்பார்க்கப்படுகிறது. காலநிலை மாற்றத்தில் மானுடவியல் கார்பன் உமிழ்வுகளின் விளைவைப் பெருக்கும். அவை எந்த அளவிற்கு பலவீனமடையும் என்பது மிகவும் நிச்சயமற்றதாகும். புவி அமைப்பு மாதிரிகள் ஒரே மாதிரியான வளிமண்டல செறிவு அல்லது உமிழ்வு சூழ்நிலைகளின் கீழ் கூட பரந்த அளவிலான நிலம் மற்றும் கடல் கார்பன் அதிகரிப்பைக் கணிக்கின்றன. மானுடவியல் புவி வெப்பமயமாதலால் மறைமுகமாக ஏற்படும் ஆர்க்டிக் மீத்தேன் உமிழ்வுகள் கார்பன் சுழற்சியை பாதித்து மேலும் வெப்பமயமாதலுக்கு பங்களிக்கின்றன.
# கன்னியாகுமரி (நகராட்சி)

**கன்னியாகுமரி** ( British Colonial Period English: Cape Comorin, (**Kanyakumari**) - Malayalam:*കന്യാകുമരി*), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒர் சிறப்பு நிலை நகராட்சி ஆகும். இன்நகராட்சியில் கன்னியாகுமரி தொடருந்து நிலையம் உள்ளது. கன்னியாகுமரியில் தேவி கன்னியாகுமரி அம்மன் கோவில், விவேகானந்தர் நினைவு மண்டபம், திருவள்ளுவர் சிலை மற்றும் விவேகானந்த கேந்திரம் அமைந்துள்ளது. கன்னியாகுமரி கடற்கரையில் நாள்தோறும், அதிகாலையில் சூரியோதயம் மற்றும் மாலை நேரத்தில் சூரிய அஸ்தமனம் காட்சிகளை பார்க்கலாம்.
# கன்னியாகுமரி (நகராட்சி)

## அமைவிடம்

இம்மாவட்டமானது இவ்வுரின் பெயராலேயே அழைக்கப்படுகிறது. இங்கு வங்காள விரிகுடா, அரபிக்கடல், இந்தியப் பெருங்கடல் ஆகியவை இணைகின்றன. இது இந்தியாவின் தென்கோடியில் அமைந்துள்ள ஒரு உலகப் புகழ் சுற்றுலாத் தலமாகும். இங்கு விவேகானந்தர் நினைவு மண்டபம் மற்றும் 133-அடி திருவள்ளுவர் சிலை ஆகியவை புகழ்பெற்றவை. கன்னியாகுமரியில் தான் மகாத்மா காந்தியடிகளுடைய சாம்பல் (அஸ்தி) கரைக்கப்பட்டது. காந்தியடிகள், காமராஜரின் நினைவு மண்டபம் கன்னியாகுமரியில் உள்ளது.கன்னியாகுமரி மாவட்டத்தின் தலைநகர் நாகர்கோவில் ஆகும்.
# கன்னியாகுமரி (நகராட்சி)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,525 வீடுகளும், 22,453 மக்கள்தொகையும் கொண்டது.
# கன்னியாகுமரி (நகராட்சி)

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 0&nbsp;மீட்டர் (0&nbsp;அடி) உயரத்தில் இருக்கின்றது. தமிழ் இலக்கியங்களில் கூறப்படும் 5 நிலங்களில் குறிஞ்சி (மலை), முல்லை (காடு), மருதம் (வயல்), நெய்தல் (கடல்) ஆகிய 4 நிலப்பகுதியும் கன்னியாகுமரி பகுதியில் உள்ளன.
# கன்னியாகுமரி (நகராட்சி)

## வரலாறு

சிவபெருமானை அடைவதற்காக கன்னியாக பார்வதி நின்ற முனையின் காரணமாக 'கன்னியாகுமரி' என்று அழைக்கப்பட்டது. குமரிக் கண்டம் அழிந்த பிறகு, அங்கிருந்து வந்த பெண் தன் நாயகனுக்காக காத்திருந்த இடம் என்ற பொருளிலும் இப்பெயர் ஏற்பட்டிருக்கலாம் என்பது அறிஞர்கள் கருத்து.இரண்டாயிரம் ஆண்டுகளுக்கு முன்பு கன்னியாகுமரியின் பழைய பெயர் "ஆயுத்யா நாடு" (Ayuthya Nadu) எனவும், கொரிய இளவரசி Heo Hwang Ok (செம்பவளம்)யின் பிறந்த இடம் இதுதான் எனவும் ஒரு கருத்து உள்ளது. பண்டைய பாண்டிய நாட்டின் ஒரு பகுதியாக கன்னியாகுமரி இருந்து வந்தது.பிற்காலத்தில் கேரள மன்னர்களின் ஆட்சியில் இருந்தது. இந்தியா விடுதலை பெற்றபின் மொழிவாரி மாநிலம் அமைக்கப்பட்டபோது மார்ஷல் நேசமணி அவர்களின் தலைமையில் நடந்த கடும் போராட்டத்துக்குப்பின் தமிழகத்துடன் கன்னியாகுமரி இணைந்தது.
# கன்னியாகுமரி (நகராட்சி)

## சுற்றுலா இடங்கள்

**கன்னியாகுமரி கடற்கரை** இந்தியாவின் தென்கோடியில் அமைந்துள்ள ஒரு எழில் மிகுந்த கடற்கரையாகும். இந்தியாவின் சிறப்பு பெற்ற சுற்றுலாத் இடங்களில் ஒன்றாக உள்ள இக்கடற்கரை கன்னியாகுமரி மாவட்டம், நாகர்கோயிலிலிருந்து 16 கிலோமீட்டர் தொலைவில் அமைந்துள்ளது. இக்கடற்கரைப் பகுதியில் பகவதி அம்மன் கோயில், மகாத்மா காந்தி மண்டபம், விவேகானந்தர் பாறை, காமராசர் மண்டபம் மற்றும் திருவள்ளுவர் சிலை போன்றவை சுற்றுலா பயணிகளைக் கவரும் இடங்களாகும். இங்கு நிகழும் சூரிய உதயம் , சூரிய மறைவு நிகழ்வினைக் காண ஒவ்வொரு நாளும் ஆயிரக்கணக்கானோர் இக்கடற்கரையில் கூடுகின்றனர். இந்தக் கடற்கரையிலுள்ள மண் பல நிறங்களைக் கொண்டதாக இருக்கிறது.
# கன்னியாகுமரி (நகராட்சி)

## போக்குவரத்து

தேசிய நெடுஞ்சாலை 7 (வாரணாசி-பெங்களூரு-கன்னியாகுமரி) கன்னியாகுமரியில் இருந்து தொடங்குகிறது. தென்னக இரயில்வேயின், திருவனந்தபுரம் கோட்டத்திற்குட்பட்ட கன்னியாகுமரி தொடருந்து நிலையம் உள்ளது. ஐந்து நாட்களில், 4273 கிலோ மீட்டர், பயணிக்கும் இந்தியாவின் மிக நீண்ட தூரம் மற்றும் நேர ரயிலான **விவேக் விரைவு ரயில்**, கன்னியாகுமரியையும் திப்ருகார் (அசாம்) இணைக்கிறது.
# தேங்காய் எண்ணெய்

**தேங்காய் எண்ணெய்** (*coconut oil*) என்பது சமையலின்போது பயன்படுத்தப்படக்கூடிய ஒரு வகை எண்ணெயாகும். இந்த எண்ணெய் முற்றிய தேங்காயில் இருந்து தயாரிக்கப்படுகின்றது. தேங்காயில் அதிகப்படியான செறிவூட்டப்பட்ட கொழுப்பு உள்ளதால் ஆக்சிசனேற்றம் மெதுவாக நடக்கிறது. இதன் காரணமாக தேங்காய் 24° செல்சியசில் (75° பாரன்கீட்) இருக்கும் போது ஆறு மாதங்கள் வரை தேங்காய் கெட்டுப் போகாமல் தடுக்கப்படுகிறது.  
உலக சுகாதார அமைப்பு, அமெரிக்க உணவு மற்றும் மருந்து நிர்வாகம் ஆகியவை செறிவூட்டப்பட்டக் கொழுப்பு அதிக அளவு உள்ளதால் தேங்காய் எண்ணெயை உணவில் அதிகமாகச் சேர்ப்பதைத் தவிர்க்க அறிவுறுத்துகின்றன..
# தேங்காய் எண்ணெய்

## தயாரிக்கும் முறை

இரு வகைகளில் தேங்காயிலிருந்து எண்ணெயை பிரித்து எடுக்கலாம். ஒன்று உலர் செயல்முறை மற்றொன்று ஈரத் தேங்காயிலிருந்து பிரித்தெடுக்கும் முறை.
# தேங்காய் எண்ணெய்

## தயாரிக்கும் முறை

### உலர் தேங்காயிலிருந்து பிரிக்கும் முறை

நாட்டில் எருதுகளால் இயக்கப்படும் செக்கில் மரபுவழியில் தேங்காய் எண்ணெய் பிரித்தெடுக்கப்படுதல்]]  
தேங்காய்களில் நன்றாக விளைந்த முற்றிய காய்களின் பருப்புகளை எடுத்து 10லிருந்து 15 நாட்களுக்கு வெய்யிலில் அல்லது நெருப்பில் உலர்த்த வேண்டும். தேங்காய் பருப்புகளை எண்ணெய் ஆட்டி எடுக்கும் செக்கில் இட்டு சில கரைப்பான்களின் உதவியுடன் அதிக அழுத்தத்திற்கு உட்படுத்தி எண்ணெய் பிரித்தெடுக்கப்படும். இம்முறையின் மூலம் தேங்காய் எண்ணெய் மற்றும் புண்ணாக்கு கிடைக்கும். இந்தப் புண்ணாக்கில் மிகக்கூடிய-புரதமும், மிகக்கூடிய-நார்ச்சத்தும் உள்ளன; மனிதர்கள் உட்கொள்ள தகுதியற்ற இவை ஆடு மாடுகளுக்கு உணவாகக் கொடுக்கப்படும். புண்ணாக்கிலிருந்து புரதத்தைப் பிரித்தெடுக்க செயல்முறை ஏதுமில்லை.
# தேங்காய் எண்ணெய்

## தயாரிக்கும் முறை

### ஈரத் தேங்காயிலிருந்து பிரிக்கும் முறை

ஈரத் தேங்காயிலிருந்து எண்ணெய் பிரிக்கும் முறையில் காய்ந்த கொப்பரைத் தேங்காய்களுக்குப் பதிலாக இளம் ஈரத் தேங்காய்கள் பயன்படுத்தப்படும். ஈரத் தேங்காயிலிருக்கும் புரதம் எண்ணெயும் தண்ணீரும் கலந்த ஒரு திரவத்தை உருவாக்கும். அந்த திரவத்திலிருந்து எண்ணெயை மட்டும் பிரிப்பதே இம்முறையாகும். திரவத்திலிருந்து எண்ணெயை பிரிப்பது மிகவும் கடினமான முறையாகக் கருதப்படுகிறது. திரவத்தை அதிக நேரம் சூடாக்கி அதிலிருந்து எண்ணெய் பிரிக்கப்படும். அவ்வாறு பிரிக்கப்படும் எண்ணெய் மங்கலான நிறத்தில் இருப்பதுடன் இச்செயல்முறை சிக்கனமானதுமல்ல. தற்கால தொழில்நுட்பங்கள் மைய விலக்கு விசைப் பொறிகளைப் பயன்படுத்தியும் அமிலங்கள், வேதிப்பொருட்கள், நொதியங்கள் மின்னாற்பகுப்பு, அதிர்வலைகள், கொதிநீராவிமுறைக் காய்ச்சி வடிப்பு, அல்லது இவற்றின் சில இணைவுகளால் முன்னேற்பாடாக பதப்படுத்தியும் தூய எண்ணெயை குறைந்த செலவில் தயாரிக்கின்றன. இருப்பினும் உலர் தேங்காயிலிருந்து எண்ணெய் பிரிப்பதைவிட ஈரத் தேங்காயிலிருந்து எண்ணெய் பிரிப்பது 10 முதல் 15 சதவிகிதம் குறைவான எண்ணெயைப் பெற்று தரும் முறையாகும். மேலும் ஈரப்பதசெயல்முறையில் முதலீடு மற்றும் நடைமுறைச் செயல் செலவினங்கள் மிகக் கூடுதலாகும். அதனால் பெரும்பாலும் இம்முறையில் யாரும் எண்ணெய் பிரிப்பதில்லை.  
தேங்காய் எண்ணெய் தயாரிப்பில் சரியான சமயத்தில் (2 மாதத்திலிருந்து 20 மாதங்கள்) தேங்காயை அறுவடை செய்வதும் அவசியம் ஆகும். அதிகம் வளர்ச்சியடையாத தேங்காய்க் கொப்பரையிலிருந்து எண்ணெய் எடுப்பது கடினமாகும். .  
தேங்காயில் பல வகையான செறிவூட்டப்பட்ட அமிலங்கள் உள்ளது. அவற்றில் அதிகப்படியாக இருப்பது செறிவூட்டப்பட்ட லாரிக் கொழுப்பு அமிலமாகும். இது 48 சதவிகிதம் தேங்காய் எண்ணெயில் உள்ளது.  
தற்போது எக்சேன் கரைப்பான்களைக் கொண்டு தேங்காய் எண்ணெய் தயாரிக்கிறார்கள். இதன் மூலம் சாதாரணமாக கிடைக்கும் எண்ணெயைவிட 10 மடங்கு அதிக எண்ணெய் பிழியப்படுகிறது. இதன்பிறகு சில வகையான கொழுப்பு அமிலங்களை நீக்க பிழியப்பட்ட எண்ணெய் சுத்திகரிக்கப்படும். இதனால் மக்கல் நெடி வராது தடுக்கப்படுகிறது. தவிர தேங்காயெண்ணெயின் இருப்புநாளை கூட்டிட மேலும் சில நுட்பங்கள் செயல்படுத்தப்படுகின்றன. நீண்ட நாள் கெடாமல் பண்படுத்துவதற்காக எண்ணெயில் உள்ள ஈரத்தன்மை 0.2 க்கும் கீழே குறைக்கப்பட்டு சிலவகையான உப்புகளும், சிட்ரிக் அமிலமும் சேர்க்கப்படும்..  
நன்றாக வளர்ந்த ஆயிரம் தேங்காய்கள் தோராயமாக 1440 கிலோ எடை இருக்கும். அவை காய்ந்த பிறகு கொப்பரையாக ஏறத்தாள 170 கிலோ எடை இருக்கும் இவற்றிலிருந்து 70 லிட்டர் வரை எண்ணெய் பெறலாம்.
# தேங்காய் எண்ணெய்

## தயாரிக்கும் முறை

### தூய்மித்த எண்ணெய்

பொதுவாக சூடாக்கப்பட்ட நீரியலழுத்தியில் நசுக்கி கொப்பரையிலிருந்து தூய்மித்த, நிறநீக்கிய, நாற்றநீக்கிய எண்ணெய் தயாரிக்கப்படுகிறது. இதன்மூலம் தேங்காயின் எடையில் 60% விடக் கூடுதலான எண்ணெய் பிரித்தெடுக்கப்படுகின்றது. இது நேரடியாக உணவாகக் கொள்ளவியலாது. இதிலுள்ள கலப்படங்களை நீக்க மேலும் சூடாக்கி வடிக்கட்டப்படுகிறது.  
நீர்த்த தேங்காய் கூழை அல்ஃபா அமைலேசு போன்ற சில நொதியங்களைப் பயன்படுத்தியும் தூய தேங்காயெண்ணெய் தயாரிக்கப்படுகின்றது.  
பண்படுத்தாத தேங்காயெண்ணெய் போலன்றி தூய்மித்த எண்ணெயில் தேங்காயின் சுவையோ நெடியோ இராது. இது வீட்டுச்சமையலிலும் வணிகமயமாக்கப்பட்ட உணவுப் பண்படுத்தலிலும் பயன்படுத்தப்படுகின்றது. தவிரவும் அழகுசாதனங்கள், தொழிற்சாலைகள், மருந்து தயாரிப்பு போன்ற துறைகளிலும் பயனாகின்றது.
# தேங்காய் எண்ணெய்

## தயாரிக்கும் முறை

### ஐதரசனேற்றம்

தூய்மித்த நிறநீக்கிய நாற்றமில்லா தேங்காயெண்ணெய் மேலும் முழுவதுமாகவோ பகுதியாகவோ ஐதரசனேற்றம் செய்யப்பட்டு பதப்படுத்தப்படுகின்றது. ஐதரசனேற்றம் மூலம் உருகுநிலை ஏற்றப்படுகின்றது. பொதுவாக பதப்படாத தேங்காயெண்ணெயோ பதப்படுத்தப்பட்ட தேங்காயெண்ணெயோ 24&nbsp;°C (76&nbsp;°F) வெப்பநிலையில் உருகும். இதனால் தேங்காய் எண்ணெயில் தயாரிக்கப்பட்ட உணவுகள் வெப்ப வானிலைகளில் உருகக்கூடியவையாக உள்ளன. ஐதரசனேற்றப்பட்ட தேங்காயெண்ணெய் பொதுவாக 36–40&nbsp;°C (97–104&nbsp;°F) வெப்பநிலையில் உருகும்.  
ஐதரசனேற்றத்தின் போது வினையூக்கும் செயல்பாடுகள் மூலம் நிறைவுறா கொழுப்புகள் (ஒற்றைநிறைவுறாக் கொழுப்பு மற்றும் பல்நிறைவுறா கொழுப்பு அமிலங்கள்) ஐதரசனுடன் இணைந்து நிறைவுற்ற கொழுப்புகளாக மாற்றப்படுகின்றன. தேங்காய் எண்ணெயில் ஒற்றைநிறைவுறாக் கொழுப்புகள் 6% உம் பல்நிறைவுறா கொழுப்புகள் 2%உம் மட்டுமே உள்ளன. பகுதிநிலை ஐதரசனேற்றத்தின்போது இவற்றில் சில மாறுபக்க கொழுப்பாக மாற்றப்படுகின்றன.
# தேங்காய் எண்ணெய்

## தயாரிக்கும் முறை

### பகுதிப்பிரிகை

பிரித்தெடுத்த தேங்காய் எண்ணெயிலிருந்து தேங்காய் எண்ணெயிலுள்ள வெவ்வேறான கொழுப்பு அமிலங்கள் தனியாக பெறப்படுகின்றன. பெரும்பாலும் 12 கரிமச் சங்கிலி கொண்ட கொழுப்பு அமிலமான இலாரிக் அமிலம் அதன் தொழில்துறை, மருத்துவ பயன்பாடுகளுக்காக பிரித்தெடுக்கப்படுகிறது. தவிரவும் மத்திமச் சங்கிலி டிரைகிளிசரைடுகளான கேப்ரிலிக் அமிலமும் கேப்ரிக் அமிலமும் மருத்துவப் பயன்பாட்டிற்காகவும் சிறப்பு உணவுமுறைகளுக்காகவும் பயனாகின்றன. இவை நறுமண தெளிப்பான்களின் எண்ணெய் ஊடகமாகவும் பயன்படுத்தப்படுகின்றன.
# தேங்காய் எண்ணெய்

## தயாரிக்கும் முறை

### உலக உற்பத்தி

2005 - 2006 காலகட்டத்தில் தேங்காய் எண்ணெயின் உற்பத்தி ஐம்பத்து எட்டு லட்சத்து நாற்பது ஆயிரம் டன்னாக இருந்தது. இது 2009 2010 ஆண்டுகளில் 6.6 மில்லியன் டன்களாக உயர்ந்தது. பின் படிப்படியாக குறைந்து 2015 -2016 காலகட்டத்தில் 5.40 மில்லியன் டன்களாக குறைந்துள்ளது. உலக காய்கறி எண்ணெய் உற்பத்தியில் இரண்டறை சதவிகிதம் தேங்காய் எண்ணெய் ஆகும். ஆசியா மற்றும் பசிபிக் பகுதிகளில் உள்ள பதினெட்டு நாடுகளில் இருந்து மட்டும் உலகத் தேவைகளில் தொண்ணூறு சதவிகித எண்ணெய் பெறப்படுகிறது.
# தேங்காய் எண்ணெய்

## தேங்காய் எண்ணெயிலுள்ள கொழுப்பமிலங்கள்

தேங்காய் எண்ணெயிலுள்ள கொழுப்பு அமிலங்களின் பங்கீடு கீழ்வருமாறு உள்ளது:
# தேங்காய் எண்ணெய்

## பயன்பாடு

தேங்காய் எண்ணெய் சமைக்கவும், சருமங்களின் மீது தடவிக் கொள்ளவும் பெரும்பாலும் பயன்படுத்தப்படுகிறது. கேரள மாநிலத்தில் தேங்காய் எண்ணெய் அதிக அளவில் உணவுகளில் பயன்படுத்தப்படுகிறது.
# தேங்காய் எண்ணெய்

## பலன்கள்

தேங்காய் எண்ணெயைக் கொண்டு தயாரிக்கப்படும் தைலங்கள் பல்வேறு நோய்களைக் குணப்படுத்துகின்றன. நாள்பட்ட தீராத புண்களுக்கு மருந்தாகத் தரப்படும் மத்தம் தைலம், தோல் நோய்களுக்கான கரப்பான் தைலம், வாத வலிகளைக் குணப்படுத்தும் கற்பூராதி தைலம், தலைக்குப் பயன்படுத்தப்படும் நீலபிரிங்காதித் தைலம், சோரியாசிஸ் நோய்க்குப் பயன்படும் வெப்பாலைத் தைலம், தலையில் உள்ள பொடுகுக்கு மருந்தாகும் பொடுதலைத் தைலம் ஆகிய தைலங்களில் தேங்காய் எண்ணெயின் பங்கு முக்கியமானது.  
தேங்காய் எண்ணெய் எளிதில் ஜீரணமாகும். குழந்தைகளுக்குத் தேவையான எல்லாச் சத்துகளும் தேங்காய்ப் பாலில் உள்ளன. தேங்காய் பாலில் கசகசா, பால், தேன் கலந்து கொடுத்தால் வறட்டு இருமல் மட்டுப்படும்.
# தேங்காய் எண்ணெய்

## உடல்நலன் குறித்தக் கவலைகள்

தேங்காய் எண்ணெயில் நிறைவுற்ற கொழுப்பு மிகுதியாக உள்ளதால் அமெரிக்க உணவு மற்றும் மருந்து நிர்வாகம், உலக சுகாதார அமைப்பு, போன்ற மருத்துவ அமைப்புகள் தேங்காய் எண்ணெயை உணவில்் எடுப்பதை தவிர்க்க பரிந்துரைக்கின்றனர். இருப்பினும் தேங்காய் எண்ணெய் பாரம்பரியமாக இந்தியா, மலேசியா, இலங்கை, தாய்லாந்து, பிலிப்பைன்சு போன்ற ஆசிய நாடுகளில் உணவாகவும் மருந்துக் கூறுகளாகவும் பயன்படுத்தப்பட்டு வந்துள்ளன. பண்படுத்தப்படாத தேங்காயெண்ணெயில் (செக்கிலாட்டிய நேரடியான எண்ணெய்) 70 முதல் 85 விழுக்காடு வரை நடுமைநீள சங்கிலி கொழுப்பமிலங்களே உள்ளன. மிகநீள் சங்கிலி கொழுப்புக்களைப் போலன்றி இவ்வகை நடுநீள் கொழுப்புகள் மிக எளிதாக ஆக்சிசனேற்றமடைவதால் கொழுப்பிழையங்களில் சேகரிக்கப்படுவதில்லை. இதனால் கொழுப்பு உண்டாலும் எடை கூடுவதில்லை. மேலும் தேங்காயை உணவில் சேர்த்துக்கொள்ளும் ஆபிரிக்க, தென்பசிபிக் மக்களிடையே உடற்பருமனோ கூடியகொழுப்பு நோய்க்குறிகளோ இல்லை என்பதும் நோய்தோன்றுவழி ஆய்வுகளில் கண்டறியப்பட்டுள்ளன. மேலும் இதைக் குறித்த மற்றொரு ஆய்வு தேங்காய் எண்ணெய் எடை குறைப்பிற்கு வழி வகுப்பதுடன் உடல்நலன் சார்ந்த உயிரிக்குறியீடுகளை பாதிப்பதில்லை எனவும் கண்டறிந்துள்ளது.  
தேங்காயெண்ணெயில் கூடுதலாக உள்ள இலாரிக் அமிலம் ஓர் நிறைவுற்ற கொழுப்பு அமிலமாகும். இது உயரடர்த்தி கொழுமியப்புரதம் (HDL) மற்றும் குறையடர்த்தி கொழுமியப்புரதங்களை (LDL) உயர்த்துகிறது. இதனால் மொத்த குருதிக் கொழுமிய அளவுகள் நல்ல நிலைக்கு மேம்பட்டாலும் தொடர்ந்து தேங்காயெண்ணெய் உண்பது மற்ற காரணங்களால் இதயக் குழலிய நோய் வருவதற்கான வாய்ப்பைக் கூட்டுகின்றன.
# தங்கப் பந்து (பிஃபா)

|alt=|295x295px]]
|alt=|250x250px]]  
**பிஃபா தங்கப் பந்து** (FIFA Ballon d'Or,, *பிஃபா பாலோன் தி'ஓர்*) என்பது ஒவ்வொரு ஆண்டும் சிறந்த கால்பந்து வீரருக்கு ஃபிஃபாவினால் வழங்கப்படும் பரிசாகும். பரிசளிக்கப்படும் ஆண்டுக்கு முந்தைய ஆண்டில் உலகிலேயே மிகச் சிறந்த அளவில் விளையாடிய வீரருக்கு இது வழங்கப்படுகிறது. இதற்கென சிறப்பாக ஓட்டெடுப்பு நடைபெறும்; இதில் உலகின் தேசிய அணிகளின் தலைவர்களும், பயிற்சியாளர்களும் மற்றும் பத்திரிகையாளர்களும் ஓட்டளிப்பர்.  
*பிரெஞ்சுக் கால்பந்தின்* **பாலோன் தி'ஓர்** மற்றும் ஃபிஃபா உலகின் சிறந்த வீரர் ஆகிய இரண்டு விருதுகளையும் ஒன்றிணைத்து 2010-முதல் வழங்கப்படுகிறது. இத்தகைய ஒன்றிணைப்புக்குப் பின்னர் முதன்முதலில் இவ்விருதை வென்றவர் லியோனல் மெஸ்ஸி ஆவார். அதற்கடுத்த இரண்டு ஆண்டுகளும் இவரே இவ்விருதைக் கைப்பற்றினார். 2013-க்கான தங்கப் பந்து (பிஃபா) விருதை வென்றவர் கிறிஸ்டியானோ ரொனால்டோ ஆவார். 2010-இல் ஃபிஃபா உலகின் சிறந்த வீரர் விருதை, பாலோன் தி'ஓருடன் இணைத்த பின்னர், பெண்களுக்கு மட்டும் ஃபிஃபா உலகின் சிறந்த வீரர் விருது வழங்கப்படுகிறது.
# தங்கப் பந்து (பிஃபா)

## வெற்றியாளர்கள்

**2010 வரை, உலகின் சிறந்த காற்பந்தாட்ட வீரருக்கு பிரெஞ்சுப் புட்பாலின் பாலோன் தி'ஓர் அல்லது ஃபிஃபா உலகின் சிறந்த வீரர் விருது வழங்கப்பட்டு வந்தது.**  
| ஆண்டு | முதல்வர் | இரண்டாமவர் | மூன்றாமவர் |  |
| --- | --- | --- | --- | --- |
| 2010 | லியோனல் மெஸ்ஸி <small>(பார்சிலோனா)</small> | ஆந்த்ரெ இனியஸ்தா <small>(பார்சிலோனா)</small> | சேவியர் எர்னாண்டசு <small>(பார்சிலோனா)</small> |  |
| 2011 | லியோனல் மெஸ்ஸி <small>(பார்சிலோனா)</small> | கிறிஸ்டியானோ ரொனால்டோ <small>(ரியல் மாட்ரிட்)</small> | சேவியர் எர்னாண்டசு <small>(பார்சிலோனா)</small> |  |
| 2012 | லியோனல் மெஸ்ஸி <small>(பார்சிலோனா)</small> | கிறிஸ்டியானோ ரொனால்டோ <small>(ரியல் மாட்ரிட்)</small> | ஆந்த்ரெ இனியஸ்தா <small>(பார்சிலோனா)</small> |  |
| 2013 | கிறிஸ்டியானோ ரொனால்டோ <small>(ரியல் மாட்ரிட்) | லியோனல் மெஸ்ஸி (பார்சிலோனா) | பிராங்க் ரிபெரி (பேயர்ன் மியூனிக்) | } |
# தங்கப் பந்து (பிஃபா)

## வெற்றியாளர்கள்

### விளையாட்டு வீரர்களின் வெற்றிகள்

| விளையாட்டாளர் | முதலிடம் | இரண்டாமிடம் | மூன்றாமிடம் |  |  |
| --- | --- | --- | --- | --- | --- |
| 1 | லியோனல் மெஸ்ஸி | 4 | 2 | 0 |  |
| 2 | கிறிஸ்டியானோ ரொனால்டோ | 2 | 3 | 0 |  |
| 3 | ஆந்த்ரெ இனியஸ்தா | 0 | 1 | 1 |  |
| 4 | சேவியர் எர்னாண்டசு | 0 | 0 | 2 |  |
| 5 | பிராங்க் ரிபெரி | 0 | 0 | 1 | } |
# தங்கப் பந்து (பிஃபா)

## வெற்றியாளர்கள்

### நாடுகள் பெற்ற வெற்றிகள்

| நாடு | முதலாமிடம் | இரண்டாமிடம் | மூன்றாமிடம் |  |
| --- | --- | --- | --- | --- |
| 1 | 4 (2010, 2011, 2012,2014) | 1 (2013,2014) | 0 |  |
| 2 | 2 (2013,2014) | 2 (2011, 2012,2013) | 0 |  |
| 3 | 0 | 1 (2010) | 3 (2010, 2011, 2012) |  |
| 4 | 0 | 0 | 1 (2013) | } |
# தங்கப் பந்து (பிஃபா)

## வெற்றியாளர்கள்

### காற்பந்துக் கழகங்களின் வெற்றிகள்

| காற்பந்துக் கழகம் | முதலாமிடம் | இரண்டாமிடம் | மூன்றாமிடம் |  |  |
| --- | --- | --- | --- | --- | --- |
| 1 | பார்சிலோனா | 3 (2010, 2011, 2012) | 2 (2010, 2013) | 3 (2010, 2011, 2012) |  |
| 2 | ரியல் மாட்ரிட் | 1 (2013) | 2 (2011, 2012) | 0 |  |
| 3 | பேயர்ன் மியூனிக் | 0 | 0 | 1 (2013) | } |
# பஞ்சீகரணம்

**பஞ்சீகரணம்** (Panchikarana) எனில் ஐந்தின் சேர்க்கை என்று பொருள். பிரபஞ்சம் மற்றும் சீவராசிகள், சூக்கும நிலையில் உள்ள ஆகாயம் முதலிய பஞ்சபூதங்கள், குறிப்பிட்ட விகிதத்தில் கலந்து உருவாகும் பருப்பொருளின் (ஸ்தூலம்) (Matter) தோற்றத்திற்கு பஞ்சீகரணம் என்று சாங்கிய தத்துவம் சொல்வதை வேதாந்த சாத்திரங்களும் ஏற்றுக் கொள்கிறது.  
படைப்பின் தொடக்கத்தில் தோன்றிய சூக்கும பூதங்கள் (பஞ்ச சூக்கும பூதங்கள்) ஒன்றுடன் ஒன்று சேர்க்கை நடைபெறாமல் இருந்ததால் செயல்பாடுகள் நிறைந்த உலகிற்குத் தகுந்த ஸ்தூலபொருட்கள் (பருப் பொருட்கள்) (சடப் பொருள்கள்) தோற்றுவிக்கும் திறமையற்று விளங்கியது. பஞ்சீகரணத்தால் சூக்கும பூதங்கள், சட வடிவ பஞ்சபூதங்களாக வெளிப்படும் தன்மையைப் பெற்று செயலாற்றும் தகுதியைப் பெறுகின்றன.
# பஞ்சீகரணம்

## பஞ்சீகரணம் எவ்வாறு நடைபெறுகிறது

சூக்கும நிலையில் உள்ள பஞ்சபூதங்கள் ஒவ்வொன்றும் இரு சமமான பகுதிகளாகப் பிரிக்கப்படுகின்றன. இவ்விதமாக பிரிக்கப்பட்ட பத்து பகுதிகளில் முதல் ஐந்து பகுதிகள் ஒவ்வொன்றும் நான்கு சமமான பகுதிகளாக பிரிக்கப்படுகின்றது. இதன் பிறகு, ஒவ்வொரு பூதத்தின் மூலப்பொருளின் ஒரு பகுதி மற்ற நான்கு மூலப்பொருட்களின் நான்கு பகுதிகளுடன் சேர்க்கப்படுகிறது.  
இதனை கீழ்கண்டவாறு பகுத்து ஆராயப்படுகிறது. எடுத்துக்காட்டு பூமி.
(பகுதி) செயல்படா சூக்கும பஞ்சபூதங்களின் கலவையினால் எவ்வாறு செயல்படும் சட பூமி (ஸ்தூல பூமி) உருவாகிறது எனில் = ½ பங்கு சூக்கும பூமி + 1/8 பங்கு நீர் + 1/8 பங்கு நெருப்பு + 1/8 பங்கு காற்று + 1/8 பங்கு ஆகாயம் - இந்த விகிதத்தில் பஞ்ச சூக்கும பூதங்களின் கலவையினால் (பஞ்சீகரணத்தினால்) செயல்படும் இந்த சட பூமி உருவாகிறது. இது போன்ற கலவையால் (பஞ்சீகரணத்தால்) மற்ற சடமான பஞ்ச பூதங்களான காற்று, நெருப்பு, நீர் ஆகிய சட பூதங்கள் உருவாகிறது.  
வித்யாரண்யர் எழுதிய *பஞ்சதசீ* எனும் வேதாந்த சாத்திர நூலில் (1. 27) பஞ்சீகரணம் எவ்வாறு நடைபெறுகிறது என்பதை விளக்குகிறது. ஒவ்வொரு சூக்கும பூதத்தின் மூலப் பொருளையும் இரு சம பகுதிகளாக பிரித்து மீண்டும் அவற்றின் முதல் பாதியின் ஒவ்வொரு பகுதியையும் நான்கு பகுதிகளாகப் பிரித்து, பிறகு ஒவ்வொரு மூலப் பொருளுடைய மறுபாதியுடன் மற்ற மூலப் பொருட்களிருந்து பெற்ற நான்கு பகுதிகளில் ஒன்றைச் சேர்த்துவிட்டால் ஒவ்வொரு மூலப்பொருளுமே ஒன்றில் ஐந்து பகுதிகளை உடையதாக ஆகிறது.  
பல உபநிடதங்களில் குறிப்பாக சாந்தோக்கிய உபநிடதத்தில் அக்னி, நீர், நெருப்பு போன்ற மூன்று சூக்கும பூதங்களின் பஞ்சீகரணம் குறித்து ஒரு மந்திரத்தில் விளக்கம் அளிக்கிறது.  
பிரம்ம சூத்திரம் (2. 4. 22) –இல், பஞ்சபூதங்களின் மூலப்பொருட்களிலே ஒவ்வொன்றுமே ஐந்து பூதங்களின் மூலப்பொருட்களின் கலவையைப் பெற்று இருப்பதால், எந்த பூதத்தின் மூலப்பொருளின் பகுதியானது அதிக பங்கு உள்ளதோ அந்த பூதத்திற்கு அப்பெயரே நிலை பெறுகிறது. எடுத்துக்காட்டாக பஞ்சீகரணத்தில், நீர் எனும் சூக்கும பூதத்தின் மூலப்பொருளின் அளவு அரைப் பங்காகவும், மற்ற நான்கு பூதங்களின் அளவு 1/8 பங்காகவும் இருப்பின் இக்கலவைக்கு நீர் எனும் பூதம் எனப்படுகிறது.
மேலும் பூமியானது நீர், நெருப்பு, மண் என்கிற மூன்று முக்கியப் பகுதிகளைக் கொண்டிருந்தாலும் அவற்றுள் மண்னே அதிகம். எனவே பூமி அல்லது மண் என்றே அது பெயர் பெறலாயிற்று.  
நெருப்பு என்பது தீ, நீர் மற்றும் மண் இவற்றைக் கொண்டிருந்தாலும், மற்ற இரண்டைவிட அதில் தீயின் மூலப்பொருளே அதிகமாக இருப்பதால் அக்னி என்ற பூதத்தின் பெயருடன் விளங்குகிறது.
நீர் என்பதிலும் தீ மற்றும் பூமியின் கலவை குறைவே. நீரின் கலவை அதிகம் என்பதால் அதற்கு நீர் எனும் பூதத்தின் பெயராயிற்று.
# பஞ்சீகரணம்

## பஞ்சீகரணத்தின் விளைவுகள்

பஞ்சீகரணத்தால் சூக்கும பூதங்கள், சட பூதங்களாக (ஸ்தூல பூதங்கள்) உருக்கொள்கிறது. ஒரு பூதம் எந்த பூதத்திலிருந்து தோண்றியதோ அப்பூதத்தின் தன்மையும் தன்னகத்தே கொண்டிருக்கும். ஆகாயம் என்ற பூதத்திலிருந்து தோண்றிய மற்ற சட பூதங்களின் தன்மைகள் பற்றி ஆராய்ந்தால்:  
- ஆகாயம் எனும் சட பூதத்தில் ஒலியின் தன்மை (சப்தம்) கொண்டுள்ளது.
- ஆகாயம் எனும் பூதத்திலிருந்து தோண்றிய காற்று எனும் சட பூதத்தில் தன் சுய தன்மையான ஊறு (தொடு உணர்வு) என்ற தன்மையுடன் ஆகாயத்தின் சுய தன்மையான ஒலி எனும் தன்மையுடன் இரண்டு தன்மைகளை கொண்டிருக்கிறது.
- காற்று எனும் பூதத்திலிருந்து தோண்றிய நெருப்பு எனும் சட பூதத்தில் தன் சுய தன்மையான ஒளியுடன், ஆகாயத்தின் தன்மையான ஒலி மற்றும் காற்றின் தன்மையான ஊறு (தொடு உணர்வு) மூன்று தன்மைகள் கொண்டுள்ளது.
- நெருப்பு எனும் பூதத்திலிருந்து தோண்றிய நீர் எனும் சட பூதத்தில் தன் சுய தன்மையான சுவையுடன், ஆகாய பூதத்தின் ஒலி, காற்று எனும் பூதத்தின் ஊறு, நெருப்பு எனும் பூதத்தின் வடிவம் எனும் நான்கு தன்மைகளை தன்னகத்தே கொண்டுள்ளது.
- நீர் எனும் பூதத்திலிருந்து தோண்றிய பூமி எனும் சட பூதத்தில், தன் சுய தன்மையான மணமும், நீரின் சுவையும், நெருப்பின் வடிவத்தையும், காற்றின் தொடு உணர்வு (ஸ்பர்சம்), ஆகாயத்தின் ஒலி ஆகிய ஐந்து தன்மைகளை கொண்டுள்ளது.
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

**மொழிபெயர்ப்பு ஏற்கனவே நிறைவுபெற்ற படங்கள் இந்தத் தொகுப்புப் பக்கத்திற்கு நகர்த்தப்பட்டுள்ளன.**
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## முள்ளந்தண்டு நிரல்

- Cervical vertebrae - கழுத்து முள்ளந்தண்டெலும்புகள்
- Thoracic vertibrae - நெஞ்சு முள்ளந்தண்டெலும்புகள்
- Lumbar vertibrae - நாரி முள்ளந்தண்டெலும்புகள்
- Saccrum - திருவெலும்பு
- Coccygeal vertibrae - குயிலலகெலும்பு
- Cervical curve - கழுத்து வளைவு
- Thoracic curve - நெஞ்சு வளவு
- Lumbar curve - நாரி வளைவு
- Sacral curve - வாலெலும்பு வளைவு
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## அச்சுச் சாய்வு

- படிமம்:Planet axis comparison.png
:Earth-புவி
:Urenus-யுரேனசு
:Venus-வெள்ளி
:இணைக்கப்பட்டுள்ள கட்டுரை:அச்சுச் சாய்வு  
--ஜெ.மயூரேசன் (பேச்சு) 17:23, 12 சனவரி 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## இழைமணியின் சுருக்கமான அமைப்பு

எல்லாம் சரியாக இருப்பதாகவே தோன்றுகின்றது. தாய அமைப்பு என்பதைத் **தாயம்** என்றே குறிக்கலாம் எனத் தோன்றுகின்றது. --கலை (பேச்சு) 21:33, 13 சனவரி 2014 (UTC)  
சரி செய்து விட்டேன் --Commons sibi (பேச்சு) 09:11, 17 சனவரி 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## குடல்

இங்கு , sigmoid colon என்பது மட்டும் இன்னும் மொழி பெயர்க்கப் படவில்லை . உதவவும் --Commons sibi (பேச்சு) 09:19, 17 சனவரி 2014 (UTC) .  
sigmoid ஒரு எழுத்தின் வடிவத்தைக் குறிப்பதனால், சிக்மொயிட் குடல் என்றே அழைக்கலாம் என நினைக்கின்றேன்.--கலை (பேச்சு) 09:37, 17 சனவரி 2014 (UTC)  
மாற்றம் செய்யப்பட்டது . நன்றி--Commons sibi (பேச்சு) 09:46, 17 சனவரி 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## புன்வெற்றிடம்

- படிமம்:Biological cell vacuole.svg
- படிமம்:Plant cell structure svg vacuole.svg
:vacuole-புன்வெற்றிடம்
:tonoplast-சாற்றுக்குழி உறை
இணைக்கப்பட்டுள்ள கட்டுரை: புன்வெற்றிடம்
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## நுரையீரல் அழற்சி

Alveolus = காற்றுச் சிற்றறை
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## நுரையீரல் அழற்சி

### மொழிமாற்றம்

--ஜெ.மயூரேசன் (பேச்சு) 17:27, 20 சனவரி 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## கருத்தரிப்பு

1.  
தமிழ்ப் படிமத்திற்குரிய இணைப்பை இங்கேயே தந்தால் நன்று :)--கலை (பேச்சு) 10:21, 25 சனவரி 2014 (UTC)  
:எழுத்துக்களைப் பெரிதாகப் போட முடியாதா?--கலை (பேச்சு) 22:21, 26 சனவரி 2014 (UTC)
2.  
- Last mensuration - இறுதி மாதவிலக்கின் முதல் நாள்
- Fertilization - கருக்கட்டல்
- Prenatal developement - முன்பேறுகால விருத்தி (கருக்கட்டலுக்கும், பிறப்பிற்கும் இடையிலான காலம்)
- Antepartum or perinatal period - பேறுகாலம் (பிறப்பை அண்மித்த நாளிலிருந்து, பிறப்பிற்குப் பின்னரான சில நாட்கள்வரை)
- First trimester - முப்பருவத்தின் முதலாம் பகுதி
- Second trimester - முப்பருவத்தின் இரண்டாம் பகுதி
- Third trimester - முப்பருவத்தின் மூன்றாம் பகுதி
- Embryogenesis - முளைய உருவாக்கம்
- Fetal developement - முதிர்கரு விருத்தி
- Survival chance - வாழும் வாய்ப்பு
- Viability - வாழ்தகவு
- Childbirth average - சராசரியாக குழந்தை பிறப்பு
- Preterm - குறை பிரசவம் (தவணைக்கு முன்னான பிறப்பு)
- Term - சரியான தவணையில் பிறப்பு
- Post mature - முதிர் பிறப்பு (தவணைக்குப் பின்னான பிறப்பு)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## சிறிய மாற்றம்

**படிமம்:Culex mosquito life cycle ta.png** இந்தப் படத்தில் இருக்கும் தோலுரித்தல் என்பதை தோல்கழற்றல் என மாற்றி விடுவீர்களா?--கலை (பேச்சு) 16:07, 4 பெப்ரவரி 2014 (UTC)  
--Commons sibi (பேச்சு) 17:40, 4 பெப்ரவரி 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## நியூரோன்

இந்தப் படம் இந்தக் கட்டுரையில் உள்ளது.
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## நியூரோன்

### மொழிபெயர்ப்பு

- Axon:நரம்பிழை
- Axon Hillock: நரம்பிழை முகடு
- Telodendria: நரம்பிழை முனையம்
- Synaptic terminals: நரம்பிணைப்பு முடிவுகள்
- Cell body: கலவுடல்
- Nucleus: உயிரணுக் கரு
- Golgi apparatus: கொல்கி உபகரணம்
- Endoplasmic reticulum: அகக்கலவுருச்சிறுவலை
- Mitochondrian: இழைமணி
- Dendrite: ஒருங்குமுனைப்பு / சிறுநரம்புமுளை
- Dentric Branches: ஒருங்குமுனைப்புக் கிளைகள் / சிறுநரம்புமுளைக் கிளைகள்
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## கிராம் நேர், கிராம் எதிர் பாக்டீரியா

- Periplasmic space = முதலுருச் சுற்று இடைவெளி
- lipopolysaccharide and protein = கொழுமிய பல்சக்கரைட்டும், புரதமும்  
இவை பொருத்தமாக இருக்குமெனத் தோன்றுகின்றது.--கலை (பேச்சு) 18:33, 19 பெப்ரவரி 2014 (UTC)  
| ஆங்கிலம் | தமிழ் |
| --- | --- |
| Gram positive | கிராம் நேர் பாக்டீரியா |
| Gram negative | கிராம் எதிர் பாக்டீரியா |
| Plasma membrane | முதலுரு மென்சவ்வு |
| Periplasmic space | முதலுருச் சுற்று இடைவெளி |
| Peptidoglycan | பெப்டிடோகிளைக்கன் |
| Outer membrane | வெளி மென்சவ்வு |
| Lipopolysacchride and protein | கொழுமிய பல்சக்கரைட்டும், புரதமும் |
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## சூல் முட்டை

- Primary oocyte - முதன்மை முட்டைக்குழியம்
- (commencing maturation) - முதிர்ச்சி ஆரம்பம்
- Secondary oocyte - இரண்டாம் முட்டைக்குழியம்
- First polar body - முதல் முனைவுடல்
- Mature ovum - முதிர்ந்த கருமுட்டை
- Polar bodies - முனைவுடல்கள்
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## மாதவிலக்குச் சுழற்சி

1.சினைப்பை திசு ஆய்வியல் என்பதனை சூலக இழையவியல் என்று சொல்லலாம்.  
2. Recruited follicle = தேர்வான புடகம்  
3. Maturing follicle = முதிர்வுறும் புடகம்  
4. Corpus Leuteum = மஞ்சள் உடல் / மஞ்சள் திரள்  
--Commons sibi (பேச்சு) 12:06, 18 பெப்ரவரி 2014 (UTC)  
:அடடா, நான் இன்னமும் முடிக்கவில்லை :(. சரியான சொற்களைத் தேடிக்கொண்டிருக்கின்றேன். அதற்குள் நீங்கள் முடித்து விட்டீர்களா? கொஞ்சம் பொறுமை வேண்டுகின்றேன் :). நான் தேர்ந்தெடுக்கும் சொற்களும் சரியானவையா தெரியவில்லை. வேறு எவரிடமாவது கேட்டுவிட்டு உறுதிப்படுத்துகின்றேன். எதற்கும் இந்த மாற்றங்களை மேலே தமிழாக்கம் தேவைப் பகுதிக்கு மாற்றுகின்றேன். --கலை  
:) கண்டிப்பாக :) --Commons sibi (பேச்சு) 12:13, 18 பெப்ரவரி 2014 (UTC)  
:முழுமையாக முடிக்காமல் இங்கே இட்டது எனது தவறுதான் :). இப்போ மேலே தமிழாக்கம் பகுதியில் சில மாற்றங்களோடு போட்டிருக்கின்றேன். ஓரிரு நாட்கள் பொறுத்திருங்கள். வேறும் யாராவது பார்த்துத் திருத்திய பின்னர், நீங்கள் படத்தில் திருத்தங்கள் செய்யலாம்.--கலை  
- Ovarian Histology - சூலக இழையவியல்
- Reduited Follicle - தேர்வான சிறுபுடைப்பு
- Maturing Follicle - முதிர்வுறும் சிறுபுடைப்பு
- Ovulation - கருமுட்டை வெளிப்படுதல்
- Corpus Luteum - மஞ்சட்சடலம்
- Degenearate Corpus Luteum - அழிவுறும் மஞ்சட்சடலம்
- Body Temperature - உடல் வெப்பநிலை
- Hormones - இயக்குநீர்கள்
- Estradiol - பெண்மை இயக்குநீர்
- Lutenizing Harmone - மஞ்சட்சடல இயக்குநீர்
- Progesterone - புரோஜெசுத்தரோன் ??
- Follicle Stimulating Harmone - சிறுபுடைப்புத் தூண்டும் இயக்குநீர்
- Follicular Phase - கருமுட்டை வளரும் காலம்
- Luteal Phase - கருமுட்டை வெளிப்பாட்டுக்குப் பின்னரான காலம்
- Menstruation - மாதவிலக்கு
- Endometrial Histology - கருப்பையக இழையவியல்
- Day of Menstrual Cycle - மாதவிலக்குச் சுழற்சி நாள்  
Sibi! படத்தின் கீழே இருக்கும் ஆங்கிலத்தைத் தமிழாக்க மறந்துவிட்டீர்களே. அதனையும் சரி செய்வீர்களா? நான் படத்தைத் தேவையான இடங்களில் இணைக்கின்றேன். தம்ழாக்கத்தின் பின்னர் தானாகவே அங்கே மாறிவிடும்தானே?--கலை (பேச்சு) 19:19, 10 மார்ச் 2014 (UTC)
://மறந்துவிட்டீர்களே// .. மறக்க வில்லை ;) அது எனக்கு தெரிய வில்லை . :( உதவவும்
://தமிழாக்கத்தின் பின்னர் தானாகவே அங்கே மாறிவிடும்தானே// மாறிவிடும்--Commons sibi (பேச்சு) 01:01, 11 மார்ச் 2014 (UTC)
::"கால அளவுகள் வெவ்வேறு பெண்களுக்கும், வெவ்வேறு சுழற்சிகளுக்கும் வேறுபடும். இங்கே சராசரி அளவுகளே தரப்பட்டுள்ளது" என்று குறிப்பிடலாம்.--கலை (பேச்சு) 10:52, 11 மார்ச் 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## புரதக் கட்டமைப்பு தொடர்பான படங்கள்

முதல் படிமம்
இரண்டாம் படிமம்
மேல்வரும் படிமங்களைத் தமிழ்ப்படுத்தினால் புரதக் கட்டமைப்பு கட்டுரையை விளங்கிக் கொள்ள மிகவும் உதவியாக இருக்கும். கலைச் சொற்கள்:-  
- முதலான கட்டமைப்பு- Primary structure (முதன்மைக் கட்டமைப்பு??)
- துணையான கட்டமைப்பு- Secondary structure - (துணைக் கட்டமைப்பு??)
- புடையான கட்டமைப்பு- Tertiary structure - (மூன்றாம்நிலை கட்டமைப்பு?)
- புடைச்சிறைக் கட்டமைப்பு- Quaternary structure - (நான்காம்நிலை கட்டமைப்பு??)  
please let me know if the translation has to be done again for accuracy .  
இப்பெயர்களே இலங்கையில் உயர்தர விஞ்ஞான ஆசிரியர் வழிகாட்டி நூலில் (NIEஆல் வெளியிடப்பட்டது-2012) குறிப்பிடப்பட்டுள்ளன. தமிழ்நாட்டில் எவ்வாறென்று தெரியாது. தொகுத்தமைக்கு மிக்க நன்றிகள். --G.Kiruthikan (பேச்சு) 11:57, 3 மார்ச் 2014 (UTC)
:இரண்டு ஆயிற்று இருக்கிறது. ஆனால் ஒரு படம்தானே தமிழில் இருக்கு??--கலை (பேச்சு) 19:45, 10 மார்ச் 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## குருதிக்குழாய் படிமம்

இப்படிமம் குருதிக்குழல் கட்டுரையில் மிக முக்கியமாகத் தேவைப்படும் படிமமாகும். இப்படிமம் இல்லாவிட்டால் சரியாக விளங்கப்படுத்த இயலாது.  
- Artery-நாடி
- Vein-நாளம்
- Capillary-மயிர்க்கலன்
- Erythrocyte-செங்குருதிக் கலம்
- Arteriole- புன்நாடி
- Venule- புன்நாளம்
- Elastic lamina- மீள்சக்திப் படை
- Endothelium- அகவணி
- Smooth muscle- மழமழப்பான தசை
- Cross sectional area- குறுக்குவெட்டு முகம்
- Adventia- வெளிக்கவசம்
- Lumen - குருதி செல்லும் துவாரம்
- Basement membrane- அடிமென்சவ்வு
- Thorough fare channel - மத்திய இரத்தக் குழாய்
- Internal / External - உள்/ வெளி  
முடியும் தருவாயில் உள்ள படிமம் .  
Translation needed for :
- From Heart - இதயத்திலிருந்து வெளிநோக்கி
- To Heart - இதயத்தை நோக்கி
- Basal Lamina
- Valve - வால்வு
- Pericyte
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## கலச்சந்தி படம்

வகைகள்]]  
- Gap junction-தொடர்பாடல் சந்தி
- Tight junction-இறுக்கமான சந்தி
- Desmosome-தெசுமோசோம்
- Adherens junction-
- Connexon
- Protein complex- புரதச் சிக்கல்
- Keretin filaments- கெரெட்டின் இழை
- Actin filaments- அக்தின் இழை/ நுண்ணிழை
- Plasma membrane- முதலுரு மென்சவ்வு  
பாதி முடிக்கப்பட்டுள்ளது . --Commons sibi (பேச்சு) 14:57, 1 மே 2014 (UTC)
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு02

## ஒளித்தொகுப்பு படங்கள்

### தாக்கப் படம்

- Carbondioxide- காபனீரொக்சைட்டு
- Water- நீர்
- Light- ஒளி
- Sugar- வெல்லம் (இங்கே உண்மையில் சூத்திரத்தால் காட்டப்பட்டுள்ளது குளுக்கோசு வெல்லம்)
- Oxygen- ஆக்சிசன்
--Commons sibi (பேச்சு) 13:55, 1 மே 2014 (UTC)
# குவாடுலுப் கிடால்கோ உடன்படிக்கை

**குவாடுலுப் கிடால்கோ உடன்படிக்கை** (Treaty of Guadalupe Hidalgo) என்பது ஓர் அமைதி உடன்படிக்கையாகும். இது அமெரிக்காவுக்கும் மெக்சிக்கோவுக்கும் இடையே மெக்சிக்கோ-அமெரிக்கப் போரை நிறுத்தும் பொருட்டு 1848ல் உருவானது. மெக்சிக்கோ நகரம் வீழ்ந்ததாலும் மெக்சிக்கோ படைகள் அமெரிக்க படைகளிடம் தொடர் தோல்வி கண்டதாலும் மெக்சிக்கோ அமைதி பேச்சுவார்த்தைக்கு இணங்கி இவ்வுடன்படிக்கை உருவானது . இதன் படி அமெரிக்கா மெக்சிக்கோவுக்கு 15 மில்லியன் அமெரிக்க டாலர்களைக் கொடுப்பதோடு, மெக்சிக்கோ அமெரிக்கக் குடிகளுக்கு தர வேண்டிய 3.25 மில்லியன் அமெரிக்க டாலர்களை ஏற்க வேண்டும். மெக்சிக்கோ, டெக்சாசின் முழு உரிமையை அமெரிக்காவினுடையது என்பதை ஏற்றது. ரியோ கிராண்டே எல்லையாகக் குறிக்கப்பட்டது. உடன்படிக்கைப்படி தற்கால கலிபோர்னியா, நெவாடா, நியூ மெக்சிக்கோ, யூட்டா, அரிசோனா, கொலராடோவின் பெரும் பகுதிகள்; டெக்சாசு, கேன்சசு, வயோமிங், ஓக்லகோமா ஆகியவற்றின் பகுதிகள் அமெரிக்காவுக்குக் கிடைத்தது. இதற்கு இழப்பீடாக மெக்சிக்கோ $15 மில்லியனைப் பெற்றுக்கொண்டது. அமெரிக்காவுடன் இணைத்துக்கொள்ளப்பட்ட பகுதிகளில் உள்ள மெக்சிக்கர்கள் அங்கே இருந்தால் அவர்களுக்கு முழு அமெரிக்க குடியுரிமை கிடைப்பதற்கும் இவ்வுடன்படிக்கை உறுதி கூறியது. அப்பகுதிகளில் இருந்த மக்களில் 90% அங்கே தங்கினர், 10% மட்டுமே மெக்சிக்கோவுக்கு சென்றனர். இந்த உடன்படிக்கையை விக் கட்சியினர் எதிர்த்த போதும் 38-14 என்ற வாக்கு அடிப்படையில் அமெரிக்க மேலவையில் நிறைவேறியது. விக் கட்சியினர் போரையும் புதிதாக நிலங்களை அமெரிக்காவுடன் இணைப்பதையும் எதிர்த்தனர். இவ்வுடன்படிக்கையில் உட்கூறு பத்தை மேலவை நீக்கிய பின்பே ஏற்றது. உட்கூறு 10 மெக்சிக்கோ நிலங்களுக்கு அளித்த மானியங்களை அமெரிக்கா மதித்து அதை செயல்படுத்த வேண்டும் என்பது ஆகும்.
1848ல் இருந்து தொல் அமெரிக்கர்களும் மெக்சிக்க அமெரிக்கர்களும் இவ்வுடன்படிக்கையை காட்டி சம உரிமைக்காக போராடினாலும் மற்ற அமெரிக்கர்களுக்கு கிடைத்த உரிமைகள் அவர்களுக்கு கிடைக்கவில்லை. 1930 இல் தான் அவர்களுக்கு முழு அமெரிக்க உரிமை கிடைத்தது, உடன்படிக்கையின் உட்கூறு எட்டும் ஒன்பதும் அமெரிக்காவில் தங்கிவிட்ட மெக்சிக்கர்களின் உடமைகளுக்கு பாதுகாப்பு கொடுத்த போதிலும் அமெரிக்க நீதிமன்றங்களில் அவர்களுக்கு எதிராகவே பல முறை தீர்ப்புக் கிடைத்தது.
# குவாடுலுப் கிடால்கோ உடன்படிக்கை

## பேச்சுவார்தை

அமெரிக்கா சார்பாக நிக்கோலசு டிரிசுட் என்பவரையும் அவருக்கு உதவ போரில் ஈடுபட்ட தளபதி வின்பீல்ட் இசுகாட்டு என்பவரையும் அதிபர் ஜேம்சு போல்க் நியமித்தார். மெக்சிக்க தளபதி சாந்தா அனா உடனான இவர்கள் பேச்சுவார்த்தை இரு முறை தோல்வியில் முடிந்தது. இதனால் மெக்சிக்கோ இராணுவத்தை தோற்கடித்தால் தான் உடன்படிக்கைக்கு மெக்சிக்கர்கள் முன் வருவார்கள் என டிரிசுட்டு முடிவுசெய்தார்.
சீர்குழைந்த மெக்சிக்கோ அரசின் டான் பெர்டோ, டான் மிகுல் அட்ரிசுடைன், டான் கான்சாகா குவேவசு ஆகியோருடனான சிறப்பு ஆணையத்துடன் டிரிசுடு பேச்சுவார்த்தையில் ஈடுபட்டார். மெக்சிக்க குழுவுடன் வாசிங்டன், டி. சி. யில் பேச்சுவார்த்தை நடத்தலாம் என அதிபர் ஜேம்சு போல்க் கருதியதால் டிரிசுட்டை பேச்சுவார்த்தை நடத்தாமல் திரும்பி வருமாறு அழைத்தார். அதிபரின் தகவல் டிரிசுட்டுக்கு போய் சேர 6 வாரம் ஆகியது. மெக்சிக்கோ குழுவிடம் இருந்து சில உறுதிகள் கிடைத்ததாலும் வாசிங்டனில் உள்ளவர்களுக்கு மெக்சிக்கோவின் உண்மை நிலை புரியாது என்று கருதியதாலும் அதிபரின் ஆணைக்கெதிராக டிரிசுட்டு மெக்சிக்கோ குழுவினருடன் பேச்சுவார்த்தையை தொடர்ந்து உடன்படிக்கையை கண்டார். விரைவாக உடன்படக்கையை அதிபருக்கு கிடைக்குமாறு செய்தார் உடன்படிக்கை அதிபருக்கு முழுமனநிறைவை அளித்ததாலும் தேர்தல் நெருங்கியதாலும் அதிபர் அதை விரைவாக அமெரிக்க மேலவைக்கு அனுப்பினார். அங்கு அது உடன்படிக்கையின் பத்தாவது உட்கூறை நீக்கி 38-14 என்ற வாக்கு அடிப்படையில் நிறைவேறியது.
# குவாடுலுப் கிடால்கோ உடன்படிக்கை

## உட்கூறு

இவ்வுடன்படிக்கையில் இருபத்திமூன்று உட்கூறுகள் இருந்தன. அமெரிக்க மேலவை உட்கூறு பத்தை நீக்கி இதற்கு ஒப்புதல் வழங்கியதால் இருபத்திஇரண்டு உட்கூறுகளே நடைமுறை படுத்தப்பட்டன. அமெரிக்காவால் செயல்படுத்த முடியாததால் உட்கூறு பதினொன்று கேட்சுடன் நிலவாங்கலின் போது நீக்கிக்கொள்ளப்பட்டது.  
உட்கூறு ஐந்து அமெரிக்காவும் மெக்சிக்கோவுக்கும் ஆன எல்லையை விளக்கியது. ரியோ கிராண்டேவின் முகத்துவாரத்திவலிருந்து நியு மெக்சிக்கோவின் தென் எல்லையை அடையும் வரை ரியோ கிராண்டே எல்லையாகவும் நியுமெக்சிக்கோவின் தென் எல்லையிலிருந்து அதன் மேற்கு எல்லை வரை நியூ மெக்சிகோவின் தெற்கு எல்லையை பயன்படுத்துவது என்றும் நியூ மெக்சிகோவின் மேற்கு எல்லையில் உள்ள கிலா ஆற்றிலிருந்து அது கொலராடோ ஆற்றை அடைவது வரை கிலா ஆற்றை எல்லையாக கொள்வது எனவும் ஆல்ட்டா கலிபோர்னியாவையும் பாகா கலிபோர்னியாவையும் பிரித்து பசிபிக் பெருங்கடல் வரை செல்லவதற்கு, கிலா ஆறு கொலராடோ ஆற்றை அடையும் இடத்திலிருந்து கிடைகோடு வரைந்து பசிபிக் பெருங்கடல் வரை செல்வது என்றும் முடிவாகியது. நியூ மெக்சிக்கோவின் தெற்கு & மேற்கு எல்லையை 1847ல் பதிப்பிக்கப்பட்ட பதிப்பாளர் டிசுடர்னெல் வெளியிட்ட ஐக்கிய மெக்சிக்கோவின் வரைபடம் கொண்டு அறிந்து பிரித்தார்கள்.  
உட்கூறு பதினொன்று அமெரிக்கா மெக்சிக்கோவை தொல் இந்தியர்களின் தாக்குதலில் இருந்து காப்பதோடு அவ்வாறு தாக்கி எடுத்து செல்லப்படும் எந்த பொருளையும் அமெரிக்கர்கள் வாங்குவதை தடை செய்தது. மெக்சிக்கோ அமெரிக்கா தொல் இந்தியர்களான அப்பாச்சி காமன்சி குழுக்கள் தன் மீது தாக்குதல் நடத்துவதை ஆதரித்து என ஐயம் கொண்டிருந்தது. இந்த உட்கூறு மூலம் மெக்சிக்கோவுக்கு அந்த சிக்கல் தீர்ந்தது.  
உட்கூறு பதினொன்றை நடைமுறைபடுத்துவதில் சிக்கல்கள் எழுந்தன. மெக்சிக்கோ அமெரிக்க எல்லையில் அமெரிக்கா தன் படைகளை நிறுத்திய போதிலும் அமெரிக்க தொல்குடிகள் மெக்சிக்கோ பகுதியை தாக்குவதை நிறுத்தமுடியவில்லை, மெக்சிக்கோ அமெரிக்க தொல்குடிகளால் ஏற்பட்ட சேதம் தொடர்பாக 1848 முதல் 1853 வரையான காலகட்டத்தில் மட்டும் 366 முறை அமெரிக்காவிடம் முறையிட்டிருந்தது. கேட்சுடன் நிலவாங்கலின் போது உட்கூறு 11 ல் இருந்து அமெரிக்கா விலகிக்கொள்ள ஒப்புக்கொள்ளப்பட்டது.
# நீல் பாட்ரிக் ஹாரிஸ்

**நீல் பாட்ரிக் ஹாரிஸ்** ஒரு அமெரிக்க நாட்டுத் திரைப்படத் தயாரிப்பாளர், இயக்குநர், நடிகர் ஆவார். இவர் 1973ம் ஆண்டு 06ம் மாதம் 15ம் திகதி ஆல்புகெர்க்கி, நியூ மெக்ஸிக்கோ, ஐக்கிய அமெரிக்காவில் பிறந்தார். இவர் 1988ம் ஆண்டு கிளாராவின் இதயம் (Clara's Heart) என்ற திரைப்படத்தின் மூலம் திரைப்படத்துறையில் அறிமுகமானார் மற்றும் பல சின்னத்திரை தொடர்களிலும் நடித்து வந்தார்.  
2010 ஆம் ஆண்டு டைம் இதழ் ஹாரிஸை மிகவும் செல்வாக்குப் பெற்ற 100 பேரில் ஒருவராக குறிப்பிட்டது.
# நீல் பாட்ரிக் ஹாரிஸ்

## ஆரம்பகால வாழ்க்கை

ஹாரிஸ் ஆல்புகெர்க்கி நியூ மெக்ஸிக்கோ நகரில் பிறந்தார். Ruidoso, நியூ மெக்ஸிக்கோவில் வளர்ந்தார். இவரது பெற்றோர் ஷீலா (ஸ்காட்) மற்றும் ரான் ஹாரிஸ் ஆகியோராவர். இவர் ஆல்புகெர்க்கியிலுள்ள La Cueva உயர்நிலை பள்ளியில் தனது கல்வியைப் பயின்றார். அவரது பள்ளிக் காலத்தில் இவருக்கு நாடகங்கள் மற்றும் இசை மீது ஆர்வம் இருந்ததால் இவர் நாடகங்களில் நடித்தார். 1991ம் ஆண்டு உயர்தகமைகளுடன் தனது பட்டதாரிப் படிப்பை முடித்தார்.
# நீல் பாட்ரிக் ஹாரிஸ்

## தனிப்பட்ட வாழ்க்கை

இவர் ஒரு ஓரின சேர்க்கையாளர் ஆவார். David Burtka என்ற நடிகரைத் திருமணம் செய்து கொண்டு 2 குழந்தைகளை தத்து எடுத்து வளர்கின்றார்.
# நீல் பாட்ரிக் ஹாரிஸ்

## திரைப்படம்

இவர் 1988ம் ஆண்டு **Clara's Heart** என்ற திரைபடத்தில் அறிமுகமானார். அதை தொடர்ந்து பல திரைப்படங்களில் நடித்தார்.  
இவர் நடித்த திரைப்படங்கள் சில:
- 1988ː கிளாரா ஹார்ட்
- 1995ː மை அன்டோனியா
- 1998ː தி புரொபொசிசன்
- 2002ː தி மேச்மேரிஸ்ட்
- 2004ː ஹேரல்ட் & குமார் கோ டு வைட் காசில்
- 2011ː பீச்ட்லி
- 2011ː த ஸ்மர்ஃப்ஸ்
- 2013ː த ஸ்மர்ஃப்ஸ் 2
- 2014ː எ மில்லியன் வேஸ் டு டை இன் த வேஸ்ட்
- 2015ː The Good Dinosaur (குரல் மட்டும்)
# நீல் பாட்ரிக் ஹாரிஸ்

## சின்னத்திரை

இவர் 1989ம் ஆண்டு **Hallmark Hall of Fame** என்ற சின்னத்திரை தொடரில் நடித்தார். இவர் இன்று வரை 50 மேல் பல சின்னத்திரை தொடர்களில் நடித்து வருகிறார்.  
இவர் 2004ம் ஆண்டு நடித்த ஹௌ ஐ மெட் யுவர் மதர் என்ற தொடர் 10 வருடமாக இன்னும் வெற்றி கரமாக ஒளிப்ரப்பகிகொன்று இருக்கிறது என்பது குறிப்பிடத்தக்கது.
# திருவள்ளுவ நாயனார்

**திருவள்ளுவ நாயனார்** ஞானப் பாடல்களைப் பாடிய ஒரு புலவர்.  
இவர்தான் திருக்குறள் பாடிய திருவள்ளுவர் என்பர் சிலர்.  
திருவள்ளுவர் கி.மு. முதல் நூற்றாண்டில் வாழ்ந்தவர்.  
திருவள்ளுவ நாயனார் கி.பி. 12 ஆம் நூற்றாண்டில் வாழ்ந்தவர் என்றும் சொல்வார் உண்டு. இவர் ஞானவெட்டியான் என்னும் நூலைப் பாடினார்.
# திருவள்ளுவ நாயனார்

## ஒப்பிட்டு அறியத்தக்கவை

- திருக்குறள்
- திருவள்ளுவர்
- திருவள்ளுவமாலை
# புத்தாண்டு

**புத்தாண்டு** அல்லது **புது வருடம்** (New Year) என்பது புதிய நாட்காட்டி வருடம் தொடங்குவதைக் குறிக்கிறது. பெரும்பான்மையான கலாச்சாரங்களில் புதுவருடத் தொடக்கம் கொண்டாடப்படுகிறது . உலகம் முழுவதும் தற்காலத்தில் உபயோகித்து வரும் கிரெகொரியின் நாட்காட்டியின்படி புது வருடமானது ஜனவரி மாதம் முதல் தேதி தொடங்குகிறது.
# புத்தாண்டு

## இந்தியாவில் புதுவருடம்

இந்தியாவில் கீழ்க்கண்ட மக்களால் புதுவருடம் ஏப்ரல் மாத மத்தியில் கொண்டாடப்படுகிறது.
- தமிழர்
- அசாமியர்
- வங்காளி
- பஞ்சாபி
- மலையாளி
- ஒரியா
- மணிப்பூரி
மேலும் கீழ்க்கண்ட மக்கள் தங்கள் புது வருடத்தை ஜூன் மாதம் கொண்டாடுகின்றனர்.
- மார்வாரி
- குஜராத்தி
# எழமத்துகளி

ஏழாமத்துக்களி என்பது கேரளத்தின் பாரம்பரிய கலை வடிவங்களில் ஒன்று. நம்பூதிரிகளும், நாயன்மாரும் இந்த கலையை நிகழ்த்துவர். ஏழாம் கிராமத்தில் உருவானதால் ஏழாமத்துக் களி எனப்படுன். தமிழில், "ஏழாவது களி" எனலாம்.
இருபத்தி ஐந்து முதல் முப்பது ஆட்கள் வரை கூடுவர்.
இது வீட்டுமுற்றத்தில் நிகழ்த்தப்படும்.  
நிலவிளக்கை ஏற்றி, அதைச் சுற்றி நிற்பர்.  
எடுத்துக்காட்டுப் பாடல்:
“ ஞான் குளிக்கும் குளமல்லோ
ஏற்றுமானூர் தேவர்குளம்  
நீ குளிக்கும் குளத்தின்றெ
பேரு சொல்லு மாரா...........
”  
இது திருவிதாங்கூர் பகுதிகளில் நிகழ்த்தப்படுவதைக் காணலாம்.
# விண்வெளி நடை

**விண்வெளி நடை** (*Spacewalk*) என்பது *ஊர்திக்கு வெளியேவான செயல்பாடுகள்* (Extra-vehicular activity (EVA)) என்றும் அழைக்கப்படுகிறது. இது பூமியின் வெளியேயான விண்வெளியில் தங்கியிருக்கும் விண்வெளி வீரர்களால் செய்யப்படும் ஒரு நடவடிக்கை ஆகும். இவை பெரும்பாலும் சர்வதேச விண்வெளி நிலையத்தின் வெளியே நடைபெறுகின்றன. சர்வதேச விண்வெளி நிலையத்தின் வெளிப்பாகங்களில் ஏற்படும் இயந்திரக் குறைபாடுகளை நிவிர்த்தி செய்யவோ அல்லது புதிய பாகங்களை இணைக்கவோ இந்நடவடிக்கை மேற்கொள்ளப்படுகிறது. இந்நடவடிக்கையின் போது விண்வெளி வீரர் சர்வதேச விண்வெளி நிலையத்துடன் முற்றிலும் தொடர்பின்றி இருக்க மாட்டார்கள். அமெரிக்கா, ரஷ்யா மற்றும் சீனா நாடுகள் தங்களின் விண்வெளி வீரர்கள் விண்வெளி நடையைச் செய்ய முடியும் என நிருபித்துள்ளன.
# வலைவாசல்:கொழும்பு/முகவுரை

**கொழும்பு** (, ) இலங்கையின் மிகப் பெரிய நகரமும், வர்த்தகத் தலை நகரமும் ஆகும். இது இலங்கைத் தீவின் மேற்குக் கரையோரத்தில் அமைந்துள்ளது. இது இலங்கையின் வரலாற்றுச் சிறப்பு வாய்ந்த நகரங்களில் ஒன்று. பதினாறாம் நூற்றாண்டுக்கு முந்திய காலப்பகுதியில் கோட்டை அரசின் ஒரு பகுதியாகவும், இந்தியத் தமிழர் மற்றும் இசுலாமிய வர்த்தகர்களின் ஒரு தளமாகவும் விளங்கிய இவ்விடம், கி. பி. பதினாறாம் நூற்றாண்டுக்குப் பின்னர், போர்த்துக்கேயரின் வரவுக்குப் பின்னரே முக்கியத்துவம் பெறத் தொடங்கியது. கொழும்பு என்ற பெயர் “**கொள அம்ப தொட்ட**” என்ற சிங்கள மொழிப் பெயரிலிருந்து மருவியதாகும். (கொள-பச்சை,அம்ப-மா,தொட்ட-துறைமுகம்). இது இலங்கையில் அப்போதிருந்த போர்த்துக்கேயரால் கிறிஸ்தோபர் கொலம்பசை நினைவுகூரும் வகையில் "கொலோம்போ" என மாற்றப்பட்டது. கொழும்பின் மக்கள்தொகை 2001ஆம் ஆண்டில் 377,396ஆகக் காணப்பட்டது. (பாரிய கொழும்பு 2,234,289). கொழும்பு, இலங்கையின் மிகப்பெரிய வர்த்தக நகரமாகும். கொழும்பு வட அகலாங்கு 6°54' கிழக்கு நெட்டாங்கு 79°50'இல் அமைந்துள்ளது.
# வலைவாசல்:கொழும்பு/தேர்வுக் கட்டுரை/1

கொழும்பு என்ற பெயர் 1505ல் போர்த்துகீசியர்களால் முதலில் இந்நகரத்துக்கு வைக்கப்பட்டது என கருதப்படுகிறது. இது பழைய சிங்களமான கொலன் தொட என்பதில் இருத்து எடுக்கப்பட்டிருக்கலாம் என நம்பப்படுகிறது. கொலன் தொட என்றால் கெலனி(களனி) ஆற்றின் துறைமுகம் என்று பொருள். கொழும்பு என்ற பெயர் சிங்கள பெயரான கொள-அம்ப-தொட்ட என்பதிலிலுருந்தும் வந்திருக்கலாம் என கருதப்படுகிறது. இதன் பொருள் மாந்தோப்புள்ள துறைமுகம் என்பதாகும். கிறித்தோபர் கொலம்பசு நினைவாக கொழும்பு என்று பெயரிட்டிருக்கலாம் எனவும் கருதப்படுகிறது. இத்தாலிய கடலோடியான கிறித்தோபர் கொலம்பசு எசுப்பானிய மன்னனின் சார்பாக அமெரிக்காவை கண்டுபிடிக்கும் முன் பல ஆண்டுகள் போர்ச்சுகலில் தங்கியிருந்தார்.
# வலைவாசல்:கொழும்பு/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| தமிழர்
rect 0 0 1000 750 தமிழர்
desc </imagemap></div> | தமிழ்
rect 0 0 1000 750 தமிழ்
desc </imagemap></div> | வரலாறு
rect 0 0 1000 500 வரலாறு
desc </imagemap></div> | இலங்கை
rect 0 0 1000 500 இலங்கை
desc </imagemap></div> | தமிழீழம்
rect 0 0 1000 500 தமிழீழம்
desc </imagemap></div> |  |
| --- | --- | --- | --- | --- | --- |
| **தமிழர்** | **தமிழ்** | **வரலாறு** | **இலங்கை** | **தமிழீழம்** | }<noinclude></noinclude> |
# வலைவாசல்:கொழும்பு/விக்கிமீடிய திட்டங்கள்

| '''
&nbsp;விக்கிசெய்திகளில்'''&nbsp; | '''
&nbsp;விக்கிமேற்கோள்களில்'''&nbsp; | '''
&nbsp;விக்கிநூல்களில்'''&nbsp; | '''
&nbsp;விக்கிமூலத்தில்'''&nbsp; | '''
&nbsp;விக்சனரியில்'''&nbsp; | '''
விக்கிப்பொதுவில்''' |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
<noinclude></noinclude>
# வலைவாசல்:கொழும்பு/தகவல்கள்/1

- கொழும்பு பல்கலைக்கழகம் (படம்) இலங்கையின் மிகப்பெரிய பல்கலைக்கழகமாகும்.
- இப் பல்கலைக்கழகம் 1921 ஆம் ஆண்டில் கொழும்பு பல்கலைக்கழகக் கல்லூரி என்ற பெயரில் ஆரம்பிக்கப்பட்டது.
- இப் பல்கலைக்கழகம் மத்திய அரசிடமிருந்து பல்கலைக்கழக மானியங்கள் ஆணைக்குழு (UGC) மூலம் கணிசமான அளவு நிதியுதவியைப் பெற்றுக் கொள்கின்றது.
- கொழும்பு பல்கலைக்கழகமானது 50 ஏக்கர் நிலப்பரப்பில் கொழும்பு நகரத்தின் இதயம் என அறியப்படும் கருவாத் தோட்டம் எனும் இடத்தில் அமைந்துள்ளது.
- இப் பல்கலைக்கழகமானது தெற்காசியாவில் அமைக்கப்பட்ட ஐரோப்பாவின் இரண்டாவது மருத்துவ பாடசாலை ஆகும்.  
<noinclude></noinclude>
# எபி வட்டம்

வானியல் பிடாலமிக் அமைப்பில் சந்திரன், சூரியன், கோள்கள் ஆகியவற்றின் , வேகம் மற்றும் திசையின் வேறுபாடுகளை விளக்க பயன்படுத்தப்படும் ஒரு வடிவியல் மாதிரி (model) **எபி வட்டங்கள்**(epi cycles) (உண்மையில்: கிரேக்கத்தில் வட்டத்தின் மீது) ஆகும்.
இது முதலில் அப்பல்லோனியஸ் ஆஃப் பெர்கா (Apollonius of Perga) என்பவரால், கிமு 3 ஆம் நூற்றாண்டின் இறுதியில் முன்மொழியப்பட்டு பின் எகிப்தைச்சேர்ந்த தொலெமி (Ptolemy ) என்பவரால் கி.பி. 2 ஆம் நூற்றாண்டில் அல்மாகெஸ்ட் ஆய்வு கட்டுரையில் முறைப்படுத்தப்பட்டது.
இதன்மூலம் குறிப்பாக, அப்போது அறியப்பட்ட ஐந்து கிரகங்களின் வலஞ்சுழி இயக்கங்கள் பற்றி விளக்கினார். இரண்டவதாக இது பூமியில் இருந்து மற்ற கிரகங்களின் வெளிப்படையான தூரங்களில் உள்ள மாற்றங்களை விளக்கினார்.
இது அப்பல்லோனியஸ் ஆஃப் பெர்கா என்பவரால் வளர்ச்சி அடைந்திருந்தாலும், தொலெமிக்கு பிறகு **தொலெமி இயக்கம்** என அழைக்கப்பட்டது.  
எபி வட்ட இயக்கம் , அன்டிகிதீரா இயந்திரநுட்பத்தில் (Antikythera mechanism) பயன்படுத்தப்பட்டது. இந்த அன்டிகிதீரா இயந்திரநுட்பத்தில் என்பது, நான்கு பற்சக்கரங்கள் உதவியுடன் சந்திரனின் நிலையை அறியப் பயன்படும் பண்டைய கிரேக்க வானியல் சாதனம் ஆகும். இதில், இரண்டு பற்சக்கரங்கள் விசித்திரமான முறையில் இணைக்கப்பட்டிருக்கும்.  
தொலெமி இயக்கத்தில் , ஒரு சிறிய வட்டம் ,ஒரு பெரிய வட்டத்தின் சுற்றளவு பாதையில் சுற்றி வரும்பொது கோள்கள் சிறிய வட்டத்தின் சுற்றளவு பாதையில் சுற்றி வருகின்றன இந்த சிறிய வட்டம் எபி வட்டம்(epi cycles) ஆகும். இரண்டு வட்டங்களும் வலப்புறமாக சுற்றுகிறது (clock wise ) மற்றும் இவை
சூரியனின் சுற்றுப்பாதைக்கு ஏறத்தாழ இணையாக உள்ளது. இவை புவியை மையமாக கொண்டு சுற்றுகிறது என்று கருதப்பட்ட போதிலும் புவி அதன் மையப்புள்ளியாக கொள்ளாமல் வேரு ஒரு மையப்புள்ளியை கொண்டு சுற்றுவாதக கருதப்பட்டது.
# பதாயூன் மாவட்டம்

**பதாயூன் மாவட்டம்**, இந்திய மாநிலமாகிய உத்தரப் பிரதேசத்தின் மாவட்டங்களில் ஒன்று. இதன் நிர்வாகத் தலைமையிடம் பதாவுன் நகரம் ஆகும். இது பரேலி கோட்டத்திற்கு உட்பட்டது. இதன் தலைநகரம் பதாவுன் நகரம் ஆகும். இதன் பரப்பளவு 5,168 சதுர கி.மீ. ஆகும். இங்குள்ள மக்களின் கல்வியறிவு சதவீதம் தேசிய சராசரியைவிடக் குறைவு. சாலைப் போக்குவரத்திற்கு மாநில நெடுஞ்சாலைகள் உள்ளன. இது ஆறு வட்டங்களாகப் பிரிக்கப்பட்டுள்ளது. பின்தங்கிய மாவட்டங்களில் இதுவும் ஒன்று. இங்குள்ள மக்களின் எண்ணிக்கை 37 லட்சம் ஆகும். பிரித்தானிய வரலாற்றாசிரியர் ஜார்ஜ் ஸ்மித்தின் கூற்றுப்படி கோலி இளவரசர் பதா என்பவரின் பெயரால் பெயரிடப்பட்டது.